Fimmtudagurinn 20. febrúar 2020 20:00 í Hömrum Tríó Sírajón var stofnað á vordögum árið 2010 og hefur haldið fjölmarga tónleika víðsvegar um landið sem og erlendis . Tríóið efnir gjarnan til samstarfs með öðru tónlistarfólki og hefur pantað verk frá íslenskum tónskáldum og frumflutt . Nafn tríósins vekur jafnan forvitni en það er sótt til ættföður Reykjahlíðarættarinnar í Mývatnssveit , Síra Jóns Þorsteinssonar , sem er forfaðir hljóðfæraleikaranna þriggja . Tríóið skipa : Laufey Sigurðardóttir fiðluleikari , Einar Jóhannesson klarinettleikari og Anna Áslaug Ragnarsdóttir píanóleikari . Gestur : Sigrún Pálmadóttir sópran . Miðaverð er 3000 kr. , en 2000 kr. fyrir eldri borgara og öryrkja . Aðgangur ókeypis er fyrir skólafólk 20 ára og yngra . Miðar á tónleikana verða seldir við inngang .